ประกาศมหาวิทยาลัยนวมินทราธิราชเรื่องการจัดตั้งส่วนงานในมหาวิทยาลัยนวมินทราธิราชพ.ศ. ๒๕๖๐ อาศัยอำนาจตามความในมาตรา ๙ และมาตรา ๑๐แห่งพระราชบัญญัติมหาวิทยาลัยนวมินทราธิราช พ.ศ. ๒๕๕๓ สภามหาวิทยาลัยนวมินทราธิราชในการประชุมครั้งที่ ๑๑/๒๕๖๐ เมื่อวันที่ ๒๙ พฤศจิกายน ๒๕๖๐ จึงออกประกาศไว้ดังต่อไปนี้ข้อ ๑ ประกาศนี้เรียกว่าประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช พ.ศ. ๒๕๖๐ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๒) พ.ศ. ๒๕๕๖(๒) ประกาศมหาวิทยาลัยนวมินทราธิราช เรื่องการจัดตั้งส่วนงานในมหาวิทยาลัยนวมินทราธิราช (ฉบับที่ ๓) พ.ศ. ๒๕๖๐ข้อ ๔ ให้จัดตั้งส่วนงานในมหาวิทยาลัยนวมินทราธิราชดังนี้(๑) สำนักงานสภามหาวิทยาลัย(๒) สำนักงานอธิการบดี(๓) คณะแพทยศาสตร์วชิรพยาบาล(๔) คณะพยาบาลศาสตร์เกื้อการุณย์(๕) วิทยาลัยพัฒนามหานคร(๖) วิทยาลัยพัฒนาชุมชนเมือง(๗) คณะวิทยาศาสตร์และเทคโนโลยีสุขภาพข้อ ๕ ให้กำหนดภาระหน้าที่ของส่วนงานในมหาวิทยาลัยนวมินทราธิราชดังนี้(๑) สำนักงานสภามหาวิทยาลัยมีภาระหน้าที่ความรับผิดชอบในงานเลขานุการและสารบรรณรวมทั้งสนับสนุนงานของสภามหาวิทยาลัยงานตรวจสอบภายใน และภาระหน้าที่อื่นตามที่สภามหาวิทยาลัยหรืออธิการบดีมอบหมาย(๒) สำนักงานอธิการบดี มีภาระหน้าที่ความรับผิดชอบเกี่ยวกับงานด้านทรัพยากรบุคคลธุรการ การเงินการคลัง งบประมาณ พัสดุ ยุทธศาสตร์ เทคโนโลยีสารสนเทศทะเบียนนักศึกษาวิเทศสัมพันธ์ นิติการ การติดตามประเมินผล การประกันคุณภาพการส่งเสริมการวิจัย และการจัดทำรายงานประจำปีของมหาวิทยาลัย รวมทั้งสนับสนุนและส่งเสริมการดำเนินงานตามพันธกิจต่างๆ ของมหาวิทยาลัยทางด้านวิชาการ การวิจัย การบริการวิชาการแก่สังคมงานกิจการนักศึกษา ตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่นสิ่งแวดล้อม กีฬา ค่านิยมอันดีงามของไทยและวัฒนธรรมองค์กร และภาระหน้าที่อื่นตามที่อธิการบดีมอบหมาย(๓) คณะแพทยศาสตร์วชิรพยาบาลมีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตรการพัฒนาคุณภาพการศึกษา เพื่อผลิตบัณฑิตและบุคลากรทางการแพทย์และสาธารณสุขทุกระดับตลอดจนผู้เชี่ยวชาญในสาขาต่าง ๆ การวิจัย การให้บริการทางการแพทย์ที่มีคุณภาพทั้งการส่งเสริมสุขภาพอนามัยการบำบัดรักษาและการฟื้นฟู และการให้บริการทางวิชาการแก่สังคม ตลอดจนการทำนุบำรุงศิลปวัฒนธรรมจารีตประเพณี ภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทยและวัฒนธรรมองค์กร รวมทั้งภาระหน้าที่อื่นตามที่อธิการบดีมอบหมาย(๔) คณะพยาบาลศาสตร์เกื้อการุณย์มีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตรการพัฒนาคุณภาพการศึกษา เพื่อผลิตบัณฑิตสาขาพยาบาลศาสตร์และบุคลากรพยาบาลอื่น ๆ การส่งเสริมสนับสนุนการวิจัย การให้บริการทางวิชาการและวิชาชีพแก่สังคมตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬาค่านิยมอันดีงามของไทยและวัฒนธรรมองค์กรรวมทั้งภาระหน้าที่อื่นตามที่อธิการบดีมอบหมาย(๕) วิทยาลัยพัฒนามหานคร มีภาระหน้าที่ความรับผิดชอบเกี่ยวกับการจัดการศึกษา ระดับบัณฑิตศึกษา เพื่อผลิตบัณฑิตผู้เชี่ยวชาญเฉพาะสาขาวิชาที่เกี่ยวกับการพัฒนามหานครและเมืองการวิจัยและสร้างเครือข่ายภาคีการวิจัยร่วมกับหน่วยงานอื่นเพื่อสร้างเสริมองค์ความรู้เพื่อการพัฒนาเมืองและมหานครการจัดระบบการรวบรวมภูมิปัญญาและประสบการณ์ของปราชญ์ท้องถิ่นจัดทำเป็นคลังความรู้มหานครและเมืองการให้บริการวิชาการแก่สังคม รวมทั้งการให้บริการฝึกอบรมเพื่อเพิ่มพูนศักยภาพทรัพยากรบุคคลของหน่วยงานอื่นตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬาค่านิยมอันดีงามของไทย และวัฒนธรรมองค์กร รวมทั้งภาระหน้าที่อื่นตามที่อธิการบดีมอบหมาย(๖) วิทยาลัยพัฒนาชุมชนเมืองมีภาระหน้าที่ความรับผิดชอบเกี่ยวกับการจัดการศึกษา ระดับอุดมศึกษา ทั้งสายวิชาการสายวิชาชีพ และฝึกอบรม ในหลักสูตรและสาขาวิชาที่สอดคล้องกับความต้องการของประชาคมเมืองเพื่อพัฒนาทักษะและคุณภาพชีวิตของประชาชนในเขตเมือง การสร้างเครือข่ายความร่วมมือทางวิชาการ การวิจัยและการให้บริการทางวิชาการแก่สังคมร่วมกับกรุงเทพมหานครและหน่วยงานอื่นตลอดจนการทำนุบำรุงศิลปวัฒนธรรม จารีตประเพณี ภูมิปัญญาท้องถิ่น สิ่งแวดล้อม กีฬาค่านิยมอันดีงามของไทย และวัฒนธรรมองค์กร รวมทั้งภาระหน้าที่อื่นตามที่อธิการบดีมอบหมาย(๗) คณะวิทยาศาสตร์และเทคโนโลยีสุขภาพมีภาระหน้าที่ความรับผิดชอบเกี่ยวกับการจัดการศึกษา การพัฒนาหลักสูตรการจัดการศึกษาทั่วไป การพัฒนาคุณภาพการศึกษาเพื่อผลิตบัณฑิตและบุคลากรในสาขาวิชาด้านวิทยาศาสตร์และเทคโนโลยีสุขภาพการวิจัยเพื่อพัฒนางานด้านวิทยาศาสตร์และเทคโนโลยีสุขภาพการให้บริการทางวิชาการและวิชาชีพแก่สังคม ตลอดจนการทำนุบำรุงศิลปวัฒนธรรมจารีตประเพณีภูมิปัญญาท้องถิ่น สิ่งแวดล้อม กีฬา ค่านิยมอันดีงามของไทยและวัฒนธรรมองค์กรรวมทั้งภาระหน้าที่อื่นตามที่อธิการบดีมอบหมายประกาศ ณ วันที่ ๗ ธันวาคม พ.ศ. ๒๕๖๐ศาสตราจารย์สุรพล นิติไกรพจน์นายกสภามหาวิทยาลัยนวมินทราธิราชพรวิภา/จัดทำ๙ มีนาคม ๒๕๖๑นุสรา/ตรวจ๑๐ มีนาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๗ ง/หน้า ๓๗/๕ มีนาคม ๒๕๖๑